NaiveNeuron/SloPal huggingface dataset:
Brocka, Július, poslanec NR SR (2012-06-27):
Ďakujem pekne. Najprv by som chcel povedať pani Nicholsonovej, že ja som sa nechcel dotknúť rozvedených ľudí. Ja som dokonca ani nespochybňoval rozvody. To je fakt, 40 % ľudí sa na Slovensku rozvádza. Ja som diskutoval o rozvodoch dohodou, o tom vašom návrhu. A myslím si, že dokonca teda rozvodom nemôžeme zabrániť, to sa nedá, ale môžeme zabrániť rozvodom dohodou, lebo by to bola podpora nežiaduceho spoločenského správania. Proste manželstvo je vážna vec. A myslím si, že ten spôsob, ktorý v spoločnosti existuje, tak je dostačujúci. K pánovi kolegovi Galkovi. Možnože ste tolerantný človek, ale na mňa ste reagovali dosť hlúpo a primitívne. A pánu Matovičovi poviem neskôr, čo sme urobili pre rodiny. V tejto chvíli v reakcii na tú faktickú poznámku už nebudem ďalej pokračovať.
D. Lipšic, podpredseda vlády a minister spravodlivosti SR: (2004-09-09):
Takže ja zatiaľ tam ústavný problém nevidím. Myslím, že cieľ ústavodarcu v roku 2001 bol z tohto pohľadu celkom jasný. Myslím, že sa nedá vyložiť dvojzmyselne.
P. Prokopovič, poslanec: (2007-02-08):
Vrátim sa aj k tomu, čo hovoril pán kolega Janiš predtým, k tým rovnakým podmienkam pre prácu. Vy ste nám dokonca spomenuli, že všade v Európe to je tak. Ja sa vás chcem spýtať kde. Vo Francúzsku to tak nie je, v Taliansku sú úplne iné podmienky na priemyselnom severe a na priemyselnom juhu, absolútne rozdielne podmienky. To isté je v Anglicku, v Nemecku – východ a západ. Takže, prosím vás, dávajte také príklady, ktoré sú hodnoverné, nie také, ktoré sa dajú okamžite argumentmi napadnúť. A na záver tak všeobecne. Viete, celá táto novela, aj ten váš pozmeňujúci návrh podľa môjho názoru smeruje k potlačeniu podnikateľov a k zvýšeniu práv zamestnancov. Len ja sa pýtam jedno. Keď takto pôjdete proti podnikateľom všeobecne, kto bude tých zamestnancov zamestnávať? Začnú zamestnanci podnikať a stanú sa oni podnikateľmi?
Marcinková, Vladimíra, poslankyňa NR SR (2020-07-07):
Ďakujem pekne. Je to na predsedníckom stole, takže verím, že to máte pred sebou, odovzdala som to pred schôdzou. Znenie návrhu: Žiadam o doplnenie zápisnice z 8. schôdze Národnej rady Slovenskej republiky o informáciu, že pri hlasovaní číslo 51 mi nereagovalo hlasovacie zariadenie na zmenu hlasovania. V oficiálnej štatistike hlasovania je uvedené, že som hlasovala za. Hoci som upozornila aj organizačný odbor, aj vtedy predsedajúceho pána podpredsedu Grendela, že mi nereagovalo na zmenu za... zmenu hlasovania hlasovacie zariadenie. Ďakujem pekne.
Bugár, Béla, podpredseda NR SR (2010-12-09):
Ďalej, pani poslankyňa Gibalová. Nech sa páči.
Čekovský, Kristián, poslanec NR SR (2021-11-11):
Ďakujem pekne. Pán Suja, takto v závere rozpravy som si tak spomenul na to, že ráno, keď som šiel do práce, tak som sa v podstate zamyslel nad tým, že ako asi bude vyzerať ten dnešný deň. A v podstate vyzerá úplne tak, ako som si to predstavoval, že v momente, kedy máme nejaké, nejaké zákony alebo návrhy, ktorými potrebujeme riešiť akútnu situáciu, tak prichádzate vy s rôznymi teóriami, dezinformáciami, bludmi a v podstate čím neskôr tie opatrenia by sa prijali, tak tým je to lepšie podľa vás pre vás. Ale v prípade ľudí je to priam katastrofálne. Dá sa povedať, pán Suja, že keby hluk zabíjal covid, tak ho tu už asi vďaka vám nemáme. (Potlesk.) To je možno, to je možno fakt. 	Ale na druhej strane zatiaľ ste pre to, aby sme tu ten covid v skutočnosti nemali, neurobili absolútne nič. Covid nezabíjajú ani chlapci, ktorých ste v minulosti trénovali, pretože covid, podobne ako iné infekcie, sa môžu zo spoločnosti vytratiť iba kolektívnou imunitou, ktorú ľudia získajú buď tým, že sa dajú zaočkovať, alebo prekonaním covidu. Samozrejme, v prípade mnohých ľudí, mladých ľudí, sa dá očakávať pomerne priebeh, nechcem povedať že ľahký, ale dá sa očakávať priebeh nejaký, že neznamená smrť. Ale čo vo vašom prípade považujem naozaj za neľudské, že medzi nami žijú ľudia s rôznymi ochoreniami, pre ktorých ten covid môže naozaj znamenať smrť. A vám je to absolútne jedno, vám je to absolútne jedno, ľudí odrádzate od dodržiavania opatrení, nosení rúšok, od očkovania a naozaj v mnohých rodinách žijú ľudia s ťažkými ochoreniami a keď sa k nim tá choroba dostane, tak to pre nich znamená život ohrozujúci stav a často aj smrť. Čiže toto je, toto je naozaj nechutné z vašej strany a nechutné rovnako ako to, že naozaj nemyslíte ani na ľudí a zdravotníkov, ktorí v tejto chvíli pracujú v nemocniciach s vypätím posledných síl. Ďakujem. (Potlesk.)
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 133 poslancov, za 119, proti 5, zdržalo sa 9. Konštatujem, že aj tento návrh sme schválili.
Šeliga, Juraj, podpredseda NR SR (2020-09-29):
Ďakujem. Prezentujme sa, prosím, a hlasujme. (Hlasovanie.) Prítomných 137 poslancov, za 124, proti nikto, zdržalo sa 12, nehlasoval 1. Konštatujem, že sme navrhované uznesenie schválili. Budeme ďalej hlasovať o návrhu uznesenia k správe osobitného kontrolného výboru na kontrolu činnosti Slovenskej informačnej služby o stave použitia informačno-technických prostriedkov, za I. polrok v roku 2020 (tlač 192). Pán poslanec, prosím, uveďte hlasovanie. (Hlasovanie o Správe Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2020 , tlač 192.)
Danko, Andrej, predseda NR SR (2018-12-13):
Na vystúpenie pána poslanca 7 faktických. Uzatváram možnosť prihlásenia. Poslankyňa Kiššová.
Grendel, Gábor, podpredseda NR SR (2021-10-01):
S faktickou poznámkou pán poslanec Štefan Kuffa.
Zemanová, Anna, poslankyňa NR SR (2017-09-13):
Ďakujem veľmi pekne, pán kolega, že si spomenul v tejto veci aj ten biomasaker, pretože naozaj pri výruboch stromov, ktoré sa zdajú ako v zlom zdravotnom stave, alebo sú to zelene popri cestách alebo v korytách riek, tak naozaj dochádza k nim, masívnym úbytkom práve z titulu tzv. zelenej energie, ako si, ako si povedal, a tie súvislosti, ktoré majú výruby stromov a zdravotný stav a ich ďalšia, ďalšia nejaká výsadba. Tá väzba tuná je, a preto treba o tom trošičku viacej hovoriť a je veľmi správne a ďakujem, že ste túto diskusiu otvorili, aj vám, pán navrhovateľ, ale poprosím, poďme pokračovať v tej diskusii a naozaj, keby ste skúsili stiahnuť tento návrh teraz.
P. Paška, predseda NR SR: (2009-10-22):
(Hlasovanie.) 142 prítomných, 84 za, 58 sa zdržalo. Sme v treťom čítaní . Otváram rozpravu. Nie je záujem vystúpiť v rozprave. Vyhlasujem ju za skončenú a budeme hlasovať v treťom čítaní.
Paška, Pavol, predseda NR SR (2013-06-27):
Pán poslanec Hlina, choďte vykrikovať, kde chcete!
Petrák, Ľubomír, poslanec NR SR (2012-09-20):
Ďakujem pekne za slovo a ďakujem aj za faktické poznámky. Určite, určite by sme, by sme našli aj spoločnú reč, pokiaľ ide o hľadanie hľadanie východísk v niektorých v niektorých veciach. To, v čom sa zásadne líšime, je možno filozofický možno ideologický, ja neviem, ako nazvať ten pohľad na vec, je to jednak princíp subsidiarity, kde ak bolo rozhodnuté v predchádzajúcom období, že 40 % výnosu dane z príjmov fyzických osôb bude na originálne kompetencie obcí, tak tieto originálne kompetencie obcí musia byť z tohto pokrývané. Okrem toho, čo bolo v roku 2004 presunuté v rámci originálnych kompetencií alebo zadefinované, tak obce odvtedy vyfasovali cirkevné školy, súkromné školy a školské zariadenia, ktoré ktoré v zásade sa vykrývajú z týchto peňazí, a s tým, že nemajú žiadne dodatočné zdroje na to. Niekedy boli cirkevné a súkromné školské zariadenia financované z kapitoly ministerstva školstva. A, ale, no boli presunuté, otázka znie, v akom objeme boli presunuté a či boli presunuté v dostatočnom objeme. Odpoveď je: neboli presunuté v dostatočnom objeme a bolo zadefinované, bolo zadefinované, že výber dane z príjmov fyzických osôb rastie rýchlejšie, rastie rýchlejšie, ako by mal, a tým pádom máte dodatočné zdroje, z ktorých to môžete pokryť. A tuto, ak sa má zodpovedná samospráva rozhodnúť, že tie prostriedky, ktoré mala určené zákonom, nariadením vlády presunutú a má z toho robiť jednu činnosť, druhú činnosť, tretiu činnosť, štvrtú činnosť, nemôžem z tohto objemu vytiahnuť centrá voľného času a povedať, mne sa páčia centrá voľného času a my budeme robiť len centrá voľného času, lebo okrem toho, že je to dobré, a že deti majú kde tráviť svoj voľný čas... (Prerušenie vystúpenia časomerom.)
Jurík, Beáta, poslankyňa NR SR (2023-12-18):
Ďakujem pekne za slovo. (Prerušenie vystúpenia predsedom.)
Matovič, Igor, poslanec NR SR (2017-04-06):
Erika, naozaj mi je smutno a hlavne chcem reagovať na to, čo si hovorila o pánovi Machynovi, ako teda v podstate najväčšom odborárskom bossovi na Slovensku, lebo naozaj mám pocit, že SMER toto ustanovenie a tento nárok nechce dať do Zákonníka práce preto, aby vlastne odbory mali nejaké opodstatnenie. Lebo ak by SMER napísal priamo do Zákonníka práce, že ľudia majú nárok na 50 a 100-percentný príplatok za prácu v nedeľu a v sobotu, áno, ďalší argument, prečo možno tí ľudia tie odbory nepotrebujú, ale na druhej strane je zvrátené, keď šéf odborov v podstate povie, že jeho nezaujímajú ľudia, ktorí nie sú v odboroch. Ja si myslím, že títo ľudia by mali bojovať za všetkých zamestnancov, bez ohľadu na to, či v odboroch sú alebo nie sú a takéto základné ustanovenie by mali v prvom rade lobovať v SMER-e, v tripartite a teda u tých sociálnych partnerov, kde sa stretajú, aby to presadili vlastne do zákonníka, priamo do Zákonníka práce. Lebo to, že na Slovensku je 21 % ľudí pracujúcich v nedeľu, je práve dôsledok toho, a že sme rekordmani v rámci Európskej únie, práve dôsledok toho, že my ukazujeme Zákonníkom práce, že vlastne nedeľa je rovnaký deň ako streda. Ale potom naozaj, dnes je štvrtok a ja sa teším na zajtrajšok, že je piatok, že bude v sobotu a v nedeľu víkend. A prečo sa teda tešíme na ten víkend? Tešíme sa preto, lebo vlastne tešíme sa na úplne rovnaký deň, ako je v strede týždňa? Nie. Tešíme sa preto, lebo v sobotu a v nedeľu si od tej práce môžme oddýchnuť. Ale my keď nedáme priamo do zákonníka ochranu príplatok, lebo samozrejme, že keď niekto bude musieť zaplatiť zamestnancovi v nedeľu 100 % navyše, tak asi niektorí tí zamestnávatelia si to rozmyslia a doprajú ľuďom voľno v nedeľu. A v takom prípade aj poklesne práca v nedeľu a nebudeme rekordmani v tomto zlom parametri.
Hrnčiar Andrej, podpredseda NR SR (2018-03-14):
Prosím, prezentujme sa a hlasujme. (Hlasovanie.) Prítomných 116, za 2, proti 54, zdržalo sa 55, nehlasovali 5. Konštatujem, že tento bod sme neschválili.
Tomanová, Viera, poslankyňa NR SR (2014-09-23):
Ďakujem veľmi pekne. Veľmi stručne. Vážený pán poslanec Kuffa, ja si dovolím vám poďakovať za za váš čestný a otvorene prezentovaný nesmierne ľudský, dobrosrdečný a láskavý postoj k prerokúvanej veci, a to nie je prvýkrát. Ďakujem.
Mičovský, Ján, poslanec NR SR (2016-02-11):
Ďakujem za slovo, pán predseda. Ďakujem aj tebe, pán poslanec Huba. Je to pravda. Tých príkladov je veľa vo svete. A my ako keby sme sa snažili ich nevnímať. A v kontexte toho dnes sme mali možnosť tu vypočuť si silu dobrého príkladu, ľudí, o ktorých možno vieme iba viac z médií a ktorých nepoznáme naživo. Keby sme boli odhlasovali, že by tu mohol napríklad vystúpiť predstaviteľ nezávislej učiteľskej komory, Slovenskej komory učiteľov, jej prezident pán Crmoman, možno by sme uverili skôr, že tí ľudia nepredstavujú túžbu po nejakých nárastoch platov a len po peniazoch, peniazoch, peniazoch, ale že sú to práve osobnosti, ktoré možno sú nainfikované tým, čo si spomínal, Maňo, z toho Fínska a majú svoju hlbokú pravdu a hlboké presvedčenie, že tieto veci by chceli robiť, vedia, ako sa majú robiť tieto veci. A my sme nedokázali ani toľko, aby sme dnešnú mimoriadnu schôdzu k tejto téme otvorili aspoň pre jedno vystúpenie takéhoto človeka. Takže veľa rozprávame a možno tých, čo by tu mali prehovoriť k nám a otvoriť nám oči, sme tu zablokovali hneď na začiatku. To považujem za chybu. Ak máme dobré ciele, nemáme sa báť diskusie. A mám taký dojem, že táto diskusia je pre niektorých našich predstaviteľov a kolegov len takou nepríjemnosťou, ktorí sa jednoducho rozhodli hlas múdrych učiteľov nepočúvať. A v tom je chyba. Tie príklady medzi učiteľmi máme, len tie príklady zabíjame.
Šeliga, Juraj, podpredseda NR SR (2020-11-27):
Ďakujem pekne. Pán poslanec Karahuta? Nie. Ďakujem. Prerušujem rokovanie o tomto bode programu. (Reakcie z pléna.) Kľud, vás poprosím. To už bolo mimo rozpravy. (Reakcie z pléna.) Ale ja som uzavrel rozpravu, lebo na vás nikto nereagoval a on mal záverečné slovo ako navrhovateľ. Nič sa nedeje, nič sa nedeje, však vysvetlíme si. Ďalej, ďakujem, páni, môžete, môžete ísť. Ďalej bude nasledovať správa špeciálneho prokuratúra, prepáčte, správa špeciálneho prokurátora o činnosti Úradu špeciálnej prokuratúry a poznatky Úradu špeciálnej prokuratúry o stave zákonnosti za rok 2019. Správa má tlač 116 a spoločná správa výborov má tlač 116a. Dávam slovo zástupcovi špeciálneho prokurátora pánovi Alexandrovi Bíróovi, aby správu uviedol. Nech sa páči, pán doktor. Poprosím vás za rečnícky pult, tam sa môžete pokojne zložiť a máte slovo.
Šeliga, Juraj, poslanec NR SR (2023-05-03):
Ďakujem pekne. Je to tlač 1528. Pán predseda, prosím, dajte hlasovať o tom, že Národná rada Slovenskej republiky prerokuje tento návrh zákona v druhom čítaní.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 148 poslancov, za 94, proti žiadny, zdržalo sa 47, nehlasovali 7. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Zmajkovičová, Renáta, podpredsedníčka NR SR (2014-05-14):
Ďakujem, pán minister. Chcem sa spýtať, spravodajca, chcete zaujať stanovisko? Nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 530/1990 Zb. o dlhopisoch v znení neskorších predpisov a ktorým sa mení a dopĺňa zákon č. 429/2002 Z. z. o burze cenných papierov v znení neskorších predpisov . Vládny návrh zákona je pod tlačou 965. Návrh na jeho pridelenie na prerokovanie výborov je v rozhodnutí č. 970. Opäť poprosím pána podpredsedu vlády o uvedenie vládneho návrhu zákona.
Záhumenský, Marian, poslanec NR SR (2013-12-05):
Ďakujem pekne, pani predsedajúca. Vážený pán minister, ctené kolegyne, kolegovia, dovoľte, aby som predložil správu o poľnohospodárstve. Správu o poľnohospodárstve a potravinárstve v Slovenskej republike za rok 2012 pridelil predseda Národnej rady Slovenskej republiky rozhodnutím č. 678 z 28. septembra 2013 Výboru Národnej rady Slovenskej republiky pre pôdohospodárstvo a životné prostredie, ktorý predkladá túto správu. Výbor Národnej rady Slovenskej republiky pre pôdohospodárstvo a životné prostredie uvedenú správu prerokoval v určenej lehote. Výbor Národnej rady Slovenskej republiky pre pôdohospodárstvo a životné prostredie správu uznesením č. 182 z 12. októbra 2013 vzal na vedomie a odporučil Národnej rade Slovenskej republiky vziať na vedomie. Výbor Národnej rady Slovenskej republiky pre pôdohospodárstvo a životné prostredie uznesením č. 197 z 15. októbra 2013 schválil správu o výsledku prerokovania Správy o poľnohospodárstve, potravinárske v Slovenskej republike za rok 2012 vrátane uznesenia Národnej rady Slovenskej republiky k uvedenej správe. Poveril člena výboru Mariana Záhumenského predložiť a predniesť na schôdzi Národnej rady Slovenskej republiky túto správu výboru a návrh na uznesenie Národnej rady Slovenskej republiky, ktoré je prílohou tejto správy. Skončil som, pani predsedajúca, otvorte rozpravu.
Podmanický, Ján, poslanec NR SR (2014-06-04):
Ďakujem. Pán predseda, ja do záznamu chcem, že pri hlasovaní o tlači 921 o pozmeňujúcom návrhu pána poslanca Kaníka som hlasoval proti návrhu a hlasovacie zariadenie ma vykázalo, že som hlasoval za návrh.
Blaha, Ľuboš, podpredseda NR SR (2024-05-10):
Pán poslanec Michal Sabo.
Kazda, Radovan, poslanec NR SR (2022-09-27):
Teraz pristúpime k hlasovaniu o pozmeňujúcich návrhoch z rozpravy. Dajte, prosím, hlasovať o pozmeňujúcom návrhu poslancov Juraja Šeligu, Michala Šipoša, Milana Vetráka a Petra Kremského.
Osuský, Peter, poslanec NR SR (2018-10-24):
Ďakujem pekne, pán predsedajúci. No, pán doktor Číž, na rozdiel od vás ja som len doktor medicíny, vy ste doktor práva. A preto som žil v nádeji, že tých 10 minút aspoň čiastočne využijete na prezentáciu vášho pohľadu na meritum veci. Pravda je, že vám na konci chýbala posledná veta, pretože už mikrofón nešliapal, a tak možno v tej poslednej vete malo prísť to, čo malo prísť 10 minút, akýsi akt iluminácie a právneho vhľadu. No musím povedať, že ste prehospodárili tých 10 minút, 4 minúty 26 sekúnd ste kádrovali. To je starý boľševický zvyk, máte to zrejme zažité. Stihli ste to prebrať od prvej, od prvého radu až do druhého radu, viac ste už potom nestihli, lebo ste boli vyzvaný predsedajúcou, aby ste sa pokúsili vrátiť k meritu veci ako právnik. Stihli ste ma ohodnotiť ako insitného hlupáka, ktorý hovorí o verejnej voľbe. Je to, samozrejme, váš názor a ja vám ho nevezmem (zaznievanie gongu), môžte za ním stáť. Hovoríte, že hájite záujmy 27% voličov. Ja vás ubezpečujem, že, naopak, my hájime záujmy tých, ktorí si masovo myslia, že ste vybudovali mafiánsky štát a že nie jeden z vašich kolegov je súci na to sedieť oproti prokurátorovi. Takže neboli sme my tak veľmi vedľa v tom, čo zaznelo. A úplne nakoniec vám niečo poviem na tému šnúrka od gatí. Počúval som i ja a teraz to bolo adresované kolegovi Budajovi, na akej šnúrke do gatí sa kto kam dostal. Skúste sa pozrieť na svoje preferencie a potom uvidíte, kto sa dostal do parlamentu na šnúrke od gatí.
Laššáková, Jana, podpredsedníčka NR SR (2013-05-17):
S reakciou pán poslanec Fecko. Nech sa páči.
Paška Pavol, predseda NR SR (2012-09-19):
O bodoch zo spoločnej správy. (Hlasovanie.) 141 prítomných, 106 za, 1 proti, 33 sa zdržalo, 1 nehlasoval. Tieto body sme schválili.
Zmajkovičová, Renáta, podpredsedníčka NR SR (2013-09-20):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, či sa chce niekto prihlásiť do rozpravy ústne. Dvaja páni poslanci. Uzatváram možnosť prihlásiť sa do rozpravy ústne. Pán poslanec Kuffa, nech sa páči.
Kleinert, Dana, poslankyňa NR SR (2024-05-14):
Ďakujem. Neviem, páni poslanci a poslankyne, či ste išli dnes do práce tunelom alebo vonkajším priestorom, pretože tam naozaj sa teraz deje celkom veľký protest. Prečítala tam zástupkyňa odbornej komisie, ktorá vlastne to prečítala za 176 členov odborných komisií, že podajú rezignáciu, ak sa toto, ak toto prejde, pán Michelko, upozorňujeme vás na to. A stoja tam aj ľudia naozaj vo folklórnom odeve a už som vám to minule hovorila, aj pán Danko, že táto, toto rozdeľovanie spoločnosti je nezdravé a ani nie je ničím podložené, pretože my sa tu rozdeľovať nechceme. A ja by som chcela prečítať stanovisko ľudí za tradičnú kultúru, ktorí stoja tam vonku, aby ste to počuli aj tu vy... (Prerušenie vystúpenia predsedajúcim.)
Poliačik, Martin, poslanec NR SR (2018-02-08):
Ďakujem pekne, mám procedurálny návrh, pán predsedajúci, aby ste upozornili aj koaličných poslancov, čo je úlohou spravodajcu v rozprave. Toto bolo flagrantné zneužitie postavenia spravodajcu, ktorý už aj tak má silné postavenie, lebo sa do rozpravy môže prihlásiť kedykoľvek. Nie je namieste, aby sme v záverečnom slove mali nový obsah, na ktorý sa nedá reagovať. Samotný politický príhovor, ktorý je pripravený dopredu a ktorý má byť zákonite predmetom rozpravy, a nie záverečného slova. V záverečnom slove spravodajca má zhodnotiť technickú stránku rozpravy, vyjadriť sa k pozmeňovákom a oznámiť, kedy sa bude hlasovať. Tak poprosím, aby ste pána Tomáša upozornili, aká je jeho práca v tomto pléne.
Borec, Tomáš, minister spravodlivosti SR (2013-02-05):
Ďakujem pekne za slovo. Vážená pani predsedajúca, vážené pani poslankyne, vážení páni poslanci, dovoľte, aby som predložil na prerokovanie návrh zákona, ktorým sa mení zákon a dopĺňa zákon č. 8/2005 Z. z. o správcoch a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov, pričom sa rieši nový spôsob generovania správcov. Správca bude po novom môcť vykonávať svoju činnosť v rámci väčšieho obvodu ako doteraz. Zoznam správcov sa zároveň rozčlení na tri oddiely, a to oddiel reštrukturalizačných správcov, oddiel konkurzných správcov pre právnické osoby a oddiel konkurzných správcov pre fyzické osoby. To umožní správcom vykonávať iba tú agendu, o ktorú majú naozaj záujem. Ďalší tematický okruh súvisí so systematickou úpravou ukladania sankcií, lehotami na zánik zodpovednosti za správny delikt a dopĺňajú sa dôvody vyčiarknutia správcu zo zoznamu správcov. V súvislosti s touto novou úpravou prihlasovania pohľadávok u správcu sa novela zaoberá aj okruhom otázok súvisiacich s vedením kancelárie správcu. Toľko úvodom. Ďakujem pekne. Skončil som, pani predsedajúca.
Zmajkovičová, Renáta, podpredsedníčka NR SR (2013-02-05):
Ďakujem, pán minister. Prosím spoločného spravodajcu z výboru pre európske záležitosti poslanca Andreja Kolesíka, aby informoval Národnú radu o výsledku rokovania výborov o tomto návrhu vlády. Nech sa páči, pán poslanec.
Kollár, Boris, poslanec NR SR (2018-10-24):
Ďakujem pekne. Dávam procedurálny návrh, žiadam o preloženie hlasovania zákona č. 460/1992, tlač 1015, na dnes na sedemnástu hodinu.
Sloboda, Radovan, poslanec NR SR (2021-10-19):
Ďakujem za slovo, pán predsedajúci. Pán kolega, úplne s vami súhlasím v tom, že vyčíňaním hŕstky chuligánov na zápase v Trnave fatálne utrpel slovenský šport, ktorý už vďaka COVID-u je dosť značne skúšaný. S čím však nesúhlasím a čo by bolo možno fajn, keby ste sa aj tiež troška zorientoval v problematike, bola úloha polície v tomto konkrétnom zápase. Polícia môže postupovať iba podľa nastavených procesov, oni na to majú reglementy a môžu zasahovať pri súčasnej legislatíve iba na základe výzvy usporiadateľa. Je v novele zákona o športových podujatiach, kebyže ste trošičku si aj toto pozrel, tak by ste vedel, že až táto novela pojednáva o tom alebo navrhuje, že polícia bude môcť mať možnosť zaujať stanoviská už počas zápasu, keď jej to usporiadateľ vyhradí. Dokonca tento zákon zakladá povinnosť tomu, aby mali priestor pre policajné zložky už počas zápasu na štadióne práve preto, aby mohli reagovať tak, ako ste to teraz kritizoval. Ďakujem.
J. Šimko, poslanec: (2005-05-19):
Vážené panie poslankyne, páni poslanci, ako som spomínal, ide o malú novelu zákona, ktorá však zabezpečí nekomplikovanú možnosť použitia ITP pre vojenské spravodajstvo, preto by som vás poprosil o podporu tohto návrhu. Ďakujem, pán predsedajúci.
Laurenčík, Milan, podpredseda NR SR (2021-06-16):
Pokiaľ viem, tak v rokovacom poriadku nie je nikde napísané, že tu povinne musí sedieť pán minister. Momentálne musel odísť súrne na vládu, ale vráti sa za chvíľku. (Ruch v sále.) Budeme pokračovať. Ďalším rečníkom prihláseným do rozpravy je pán poslanec Marek Šefčík, ktorému odovzdávam slovo, nech sa páči.
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 134, za 112, proti nikto, zdržalo sa 20, nehlasovali 2. Uvedený návrh sme schválili a prerokujeme ho v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie.
Bublavý, Dušan, poslanec NR SR (2017-05-11):
Pán podpredseda, keďže bol dnes podaný pozmeňujúci návrh pána poslanca Bernaťáka, dajte, prosím, hlasovať o skrátení lehoty podľa § 83 ods. 4 rokovacieho poriadku Národnej rady.
M. Číž, podpredseda NR SR: (2007-12-06):
(Hlasovanie.) Prítomných 141 poslancov, za návrh 60 poslancov, proti 72 poslancov, zdržalo sa 9 poslancov. Konštatujem, že tieto návrhy sme neschválili.
Kollár, Boris, predseda NR SR (2022-05-04):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť prihlásiť sa do rozpravy ústne. (Reakcia z pléna.) Pán poslanec, vy máte procedurál? Dobre, prosím pekne, ešte zapíšte do rozpravy, lebo asi stlačil zlý gombík teda, takže budú dvaja, pán poslanec Suja a pán poslanec Kočiš. Končím možnosť prihlásiť sa do rozpravy ústne. Nech sa páči, pán poslanec, máte slovo.
Lipšic, Daniel, poslanec NR SR (2015-01-27):
Ja by som len aj na podklade niektorých vecí, ktoré pani kolegyňa spomenula, zdôraznil potrebu trošku dlhšej diskusie, spomínala predbežné prejednanie sporu, kde sa navrhuje, ako spomínala, že súd uvedie stranám predbežné právne posúdenie veci. To je podľa mňa veľmi sporný inštitút! Práve kvôli tomu, že v zásade súd avizuje stranám, ako by pri danom stave veci rozhodol, a teda stáva sa už nie celkom nezaujatý v tej veci. Sudcovia nielen u nás, ale aj v iných krajinách preto majú v princípe zakázané komentovať prebiehajúce spory, aby neboli namietnutí, že, že už sú zaujatí. Predstavte si, že, že stranu v takomto type konania zastupujete, súd vám predbežne povie, aký má názor na tú vec, ako advokát máte podľa mojej mienky, je to ťažko predstaviteľná pozícia, keď vám vlastne sudca už povie, že ako v princípe je rozhodnutý rozhodnúť. To sa mi zdá byť neuveriteľne sporná vec, ktorá, ktorá podľa mojej mienky dáva do veľkého otázniku následnú nezaujatosť sudcu v danej veci rozhodovať. Aj psychologické, ak raz sudca povie svoj predbežný právny názor, väčšina, väčšinou aj to poznáme na sebe, keď máme nejaký názor, si ho urobíme, tak plynutie času, plynutím času sa skôr v ňom utvrdzujeme. Čiže to je aj psychologicky proste zlá vec pre nestranné rozhodovanie sudcu. Určite áno.
Bugár, Béla, podpredseda NR SR (2019-09-25):
Vyhlasujem rozpravu o tomto bode programu za skončenú. Snáď by som dodal ešte toľko, že, samozrejme, aj vy viete, ktorí ste kritizovali, že vládna koalícia zablokovala, lebo opozícia dala návrh, ktorý nebol akceptovaný. Človeka, ktorý, samozrejme, odpočúval aj toho, ktorého by nemal. (Reakcie z pléna.) Prepáčte, ale hovorme tu pravdu vždy. Takže prerušujem rokovanie o tomto bode programu. Už nezačneme nový bod, ale budeme pokračovať hlasovaním o 11.00 hod. Vyzývam všetkých poslancov a poslankyne, aby sa vrátili do rokovacieho priestoru, máme toho teda dosť. (Reakcia z pléna.) Aha. Budem žiadať, uvidíme, aby sme dokončili hlasovanie aj po 12.00 hod., ak bude všeobecný súhlas potom, keď začneme o 11.00 hod. Ďakujem pekne. (Prestávka.) (Po prestávke.)
Grendel, Gábor, podpredseda NR SR (2021-02-24):
S faktickou poznámkou pán predseda Národnej rady Boris Kollár.
Tomáš, Erik, poslanec NR SR (2020-04-07):
Pán minister, ja už som sa vecne vyjadril k tej téme v prvom čítaní, ale predsa len ešte raz mi to nedá. Naozaj chodíte okolo horúcej kaše, pomáhate si ústavou, dokonca príbehom Ježiša Krista počas veľkonočných sviatkov, tak aby som pri tejto vašej kresťanskej rétorike zostal, musím povedať, že si teraz umývate ruky ako Pontský Pilát, pretože nedokáže vyriecť tú jednu kľúčovú vetu, ktorú vám vyčítame, pretože musíme podotknúť, že my, samozrejme, súhlasíme s odkladom splátok pre ľudí, pre živnostníkov, pre firmy, je to naozaj pomoc. Ale to, s čím nesúhlasíme, je, aby za toto odkladné obdobie platili úrok. Tak už to, prosím vás, povedzte, že to tak je. Nehovorte o tom, že splátka sa skladá z istiny a z úroku, ako keby sme tu nevedeli, poúčate nás. To, čo teraz nezaplatia, zaplatia buď zvýšením splátok, alebo predĺžením obdobia. Povedzte, že ste s tými bankami vyrokovali len odklad splátok, ale nevyrokovali ste to, aby ľudia počas tohto obdobia neplatili úrok, a tým pádom sa predraží celý ten úver. Toto nám prekáža a chceme, aby tie banky tiež nejakým spôsobom prispeli k tej kríze, keď prispievajú všetci. To je všetko, čo vám chceme povedať. Čiže ešte raz, váš pán premiér hovorí, pravda, stále treba hovoriť ľuďom pravdu, tak ju povedzte. A opäť sa vrátim ku kresťanským motívom, pán minister, pravda oslobodzuje.
Kollár, Boris, poslanec NR SR (2016-04-26):
Ďakujem. Ja si veľmi vážim pána Drobu ako človeka, priateľa dlhé roky, ale v tomto máme úplne iný názor a dovolím si k tomu reagovať. Liberalizmus, LGBTI, odoberanie detí, juvenilná justícia, začnime sobášmi gayov a skončíme legalizovaním pedofilov. Aj oni sa už hlásia o svoje práva. Dnes a denne vidíme, kam nás prehnaný liberalizmus v politike vedie. Ja vždy budem podporovať zdravý rozum a tieto anomálie nebudem za žiadnych okolností podporovať. A som rád, že toto sa v programovom vyhlásení vlády nenachádza. Ďakujem. (Potlesk.)
Pčolinský, Peter, podpredseda NR SR (2023-06-15):
Prezentujeme sa a hlasujeme. (Hlasovanie.) Prítomných 134, za 92, proti 24, zdržalo sa 17, nehlasoval 1. Uvedený návrh sme schválili a prerokujeme v druhom čítaní. Môžte uviesť výbory.
Pčolinský Peter, podpredseda NR SR (2022-12-07):
Pán poslanec, pán poslanec, pán poslanec. (Reakcia z pléna.)
Kollár, Boris, predseda NR SR (2023-05-10):
Prosím, prezentujme sa a hlasujeme. (Ruch v sále.) Pán poslanec Galis, prosím, nezabávajte svojich kolegov, smejú sa tam potom. (Hlasovanie.) Prítomných 143 poslancov, za 126, proti 12, zdržali sa 2, 3 nehlasovali. Uvedený návrh sme schválili.
Baláž, Radovan, poslanec NR SR (2017-12-07):
Pán predsedajúci, keďže sme odhlasovali všetky body zo spoločnej správy, teraz môžeme pristúpiť o podanom pozmeňujúcom návrhu. Najprv budeme hlasovať o bode č. 4 z môjho pozmeňujúceho návrhu, ktorý som požiadal vyňať na osobitné hlasovanie.
Kollár, Boris, predseda NR SR (2021-11-24):
Prosím, prezentujme sa a hlasujeme. (Hlasovanie.) Prítomných 132 poslancov, za 123, proti 6, zdržal sa 1, nehlasovali 2. Konštatujem, že sme tento návrh schválili. Ďalej budeme hlasovať o bode 9 programu. Je to druhé čítanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažko zdravotného, ťažkého zdravotného postihnutia (tlač 703). Prosím spoločného spravodajcu predsedu výboru pre sociálne veci poslanca Vladimíra Ledeckého, aby hlasovanie uvádzal, nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia a o zmene a doplnení niektorých zákonov v znení neskorších predpisov a ktorým sa dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 703.)
Blanár, Juraj, podpredseda NR SR (2021-01-29):
Na vaše vystúpenie, pán poslanec, dve faktické poznámky. Ako prvý, pán poslanec Miroslav Suja, nech sa páči.
Ďuriš Nicholsonová, Lucia, podpredsedníčka NR SR (2019-06-27):
S faktickou jeden pán poslanec. Pán poslanec Gröhling, nech sa páči.
Hrnčiar, Andrej, podpredseda NR SR (2018-02-09):
Prosím, prezentujme sa a hlasujme. (Hlasovanie.) Prítomných 111, za 45, proti 57, zdržalo sa 9. Konštatujem, že Národná rada navrhované uznesenie neschválila. Ďakujem vám za účasť a vyhlasujem 27. schôdzu za skončenú. Prajem vám príjemný zvyšok večera a pekný víkend. (Rokovanie 27. schôdze NR SR sa skončilo o 18.07 hodine.)
Laurenčík, Milan, podpredseda NR SR (2021-09-30):
Ďakujem, pán generálny prokurátor, prosím, zaujmite svoje miesto. Na vaše vystúpenie evidujem 12 faktických poznámok, končím možnosť prihlásiť sa. Ako prvý s faktickou poznámkou vystúpi pán poslanec Ľuboš Blaha, nech sa páči.
Pellegrini, Peter, predseda NR SR (2015-09-29):
Ďakujem pekne. Na vaše vystúpenie neevidujem žiadne faktické poznámky. Teraz dávam možnosť prihlásiť sa do rozpravy ústne. Končím možnosť prihlásiť sa do rozpravy ústne. Do rozpravy sa nehlási nikto. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? (Reakcia navrhovateľa.) Áno, nech sa páči.
Hlina, Alojz, poslanec NR SR (2024-05-14):
Ďakujem pekne. Ja tu už druhý týždeň čakám na medveďa teda a stále sa to neblíži, tak rozmýšľam, že kým to príde, tak ich Huliak dovtedy všetkých vystrieľa, tak už ani nebude potrebný. Ale že k tomuto návrhu ja tak z okraja sledujem a z toho, čo teda zaznelo, je taký paradox toho celého, že vlastne ten fond a ten systém zriadil smerácky minister a teraz vlastne SNS pritvrdzuje ešte na smeráckeho, na zákon smeráckeho ministra. Že kam až ideme zájsť. A áno, na konci toho celého bude to, to sa tak hovorilo, že keď voňali klobásky na ministerstve pôdohospodárstva, že či už boli Oraváci, hej, alebo keď korbáčiky voňali, že trebalo chodiť a roznášať klobásky a korbáčiky po kanceláriách, aby dostali ľudia to, na čo majú nárok. Takže asi odkaz pre kultúrnu obec v tejto chvíli bude, že pečte, učte sa, robte korbáčiky, pripravujte sa, treba ich chladiť, korbáčiky treba chladiť, to zo skúsenosti viem, aby ich neprehnalo. Takže bude treba, asi naozaj sa vraciame do doby, kde bude chodiť treba po ministerstvách vyklopkávať po kanceláriách a presviedčať klobáskami a korbáčikmi, že ten, zrovna ten kultúrny počin, ktorý tí ľudia v danom momente pripravujú, je pre Slovensko dôležitý. A ten úradník po konzumácii tých korbáčikov a klobásky usúdi, prípadne zavolá pánovi Michelkovi, že či naozaj, nechá si to udobriť, a že aj jemu pošle tej klobásky, tak nakoniec ten projekt dostane podporu. Takže vraciame sa do takých časov, kde sme už mali dávno zistiť, že to nefunguje.
Figeľ, Ján, podpredseda NR SR (2013-10-15):
Ďakujem pekne. Otváram všeobecnú rozpravu. Dostal som do nej písomnú prihlášku s dvomi menami: Mikuláš Huba, Alojz Hlina. Takže nech sa páči, prvým vystupujúcim rečníkom je pán Mikuláš Huba.
P. Paška, predseda NR SR: (2008-12-03):
(Hlasovanie.) 140 prítomných, 36 za, 60 proti, 43 sa zdržalo, 1 nehlasoval. Návrh sme neschválili.
Kollár, Boris, doterajší predseda NR SR (2023-10-25):
Vážené pani poslankyne, vážení páni poslanci, pýtam sa, či každý poslanec využil svoje právo hlasovať. Ak áno, vyhlasujem tajné hlasovanie za skončené. Prosím overovateľov, aby spočítali hlasy a vyhotovili zápisnicu o výsledku tajného hlasovania. Nateraz vyhlasujem prestávku. (Krátka pauza.) Pán poslanec, to nie je možné povedať, lebo musia to sčítať. Takže to neni, nevieme, či to bude päť, alebo desať minút. (Prestávka. Spracúvanie výsledkov tajného hlasovania.)
Pellegrini, Peter, podpredseda NR SR (2020-07-07):
Ďalší v rozprave – pán poslanec Benčík.
Hrušovský, Pavol, podpredseda NR SR (2010-12-15):
Hlasujeme o návrhu prideliť zákon na prerokovanie výborom, určiť gestorský výbor, ako aj lehotu, v ktorom majú výbory návrh zákona prerokovať. (Hlasovanie.) 138 prítomných, 129 za, 1 proti, 8 sa zdržalo. Návrh sme schválili. Prosím teraz pána poslanca Senka, aby z poverenia výboru pre kultúru a médiá v Národnej rade predložil hlasovanie o návrhu skupiny poslancov, ktorí žiadajú zmeniť zákon o štátnych vyznamenaniach, ktorý prerokovávame ako tlač 177. Pán poslanec, máte slovo. (Hlasovanie o návrhu poslancov Národnej rady Slovenskej republiky Dušana Jarjabka a Mojmíra Mamojku na vydanie zákona, ktorým sa mení a dopĺňa zákon č. 522/2008 Z. z. o vyznamenaniach Slovenskej republiky , tlač 177.)
Danko, Andrej, predseda NR SR (2018-02-14):
S reakciou na vystúpenie, pani poslankyňa, alebo faktická poznámka. Pani poslankyňa Dubačová.
V. Veteška, podpredseda NR SR: (2004-09-10):
Teraz prosím poslanca Tibora Mikuša, aby uviedol návrh uznesenia Národnej rady Slovenskej republiky k dostavbe 3. a 4. bloku Jadrovej elektrárne Mochovce , ktorý vám bol rozdaný ako tlač 862. Nech sa páči, pán poslanec.
Zmajkovičová, Renáta, podpredsedníčka NR SR (2012-05-15):
Ďalším písomne prihláseným do rozpravy je pán poslanec Kollár, ktorý vystúpi za poslanecký klub SaS, pripraví sa pán poslanec Kaník. Pán poslanec Kollár, máte slovo.
Bugár, Béla, podpredseda NR SR (2017-10-18):
Prezentujme sa a hlasujme. (Hlasovanie.) Prítomných 140 poslancov, za 3, proti 57, zdržalo sa 80 poslancov. Návrh sme neschválili.
Pčolinský, Peter, podpredseda NR SR (2022-10-27):
Ďakujem pekne. Na vaše vystúpenie nie je faktická poznámka. Vyhlasujem teda rozpravu za skončenú. Chce zaujať stanovisko navrhovateľ? Nie. Pán spravodajca, želáte si záverečné slovo? Nie. Termín hlasovania dnes o jedenástej. Prerušujem rokovanie o tomto bode programu. A budeme pokračovať druhým čítaním o vládnom návrhu zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 1100, spoločná správa výborov má tlač 1100a. Odovzdávam teraz slovo ministrovi vnútra, aby vládny návrh zákona odôvodnil.
Bugár, Béla, podpredseda NR SR (2018-06-19):
Je všeobecný súhlas? (Nesúhlasná reakcia pléna.) Nie. Prezentujme sa a hlasujeme. (Hlasovanie.) Prítomných 135, za 83, proti 19, zdržalo sa 29, 4 nehlasovali. Konštatujem, že návrh sme prijali. Takže teraz budeme pokračovať v prerušenom rokovaní hlasovaním a to v druhom čítaní o vládnom návrhu zákona o zabezpečovaní kvality vysokoškolského vzdelávania (tlač 950). Dávam teraz slovo pánovi poslancovi Čaplovičovi ako spoločnému spravodajcovi. Nech sa páči.
M. Fronc, minister školstva SR: (2004-06-17):
Ďakujem.
Laurenčík, Milan, podpredseda NR SR (2020-09-17):
Pán poslanec Miroslav Suja.
Pčolinský, Peter, poslanec NR SR (2018-06-19):
Ďakujem pekne. Vážení kolegovia, rád by som opravil hlasovanie č. 129, tlač 1034. Zariadenie vykazovalo, že som nehlasoval, hlasoval som proti. Pre upresnenie, ide o nezmyselný návrh zákona o politických stranách. Ďakujem.
Svrček, Miloš, poslanec NR SR (2020-04-24):
Ďakujem pekne za slovo, pán predsedajúci. Pán kolega Blanár, spomínal ste, že programové vyhlásenie vlády je na 120 stranách a je zbytočne dlhé. Áno, má 120 strán, ale na rozdiel od predošlých vyhlásení vlád obsahuje aj konkrétne riešenia. A význam tohto programového vyhlásenia vlády nie je daný rekordným počtom strán, ale cieľmi a riešeniami, ktoré sú dané a opísané v programe. A jedno z prvých pozitív je rozsiahla sekcia, ktorá sa týka navrátenia dôvery ľudí v právny štát. Opatrenia v súdnictve sú rozsiahle a racionálnym spôsobom nastavené. A na realizáciu týchto opatrení netreba veľké finančné prostriedky, stačí len odvaha. Odvaha realizovať kroky k navráteniu dôvery ľudí v justíciu a právny štát. A po tom, čoho ľudia boli svedkami posledné roky, čo sme videli v správach Kočnera, Jankovskej a ich pucipajtášov, sa nečudujte, že máme čo naprávať. Ďakujem.
V. Veteška, podpredseda NR SR: (2005-05-19):
(Prestávka.) (Po prestávke.)
Košútová, Magda, poslankyňa NR SR (2014-04-01):
Ďakujem. Dajte hlasovať o bodoch 7 a 9.
J. Halecký, poslanec: (2009-02-10):
A osobne si myslím, že neutrpí kvalita súdov, ani vojenských, ani civilných, pokiaľ k legislatívnemu zámeru pána ministra dôjde, zvýši sa, myslím, kvalita a hlavne využiteľnosť, efektivita, čo v tejto dobe, keď klesajú počty vojakov dole a je veľká preťaženosť civilných súdov, myslím si, je smerovanie tým správnym smerom, že tá efektivita a kvalita neutrpí. Takže osobne si myslím, že je to ešte predsa len pozostatok minulej doby, že neviem, či vojenské súdy vo svete teraz vôbec existujú alebo klesajú, či niekde vznikajú. Ale skôr očakával by som, že zanikajú. Takže tento legislatívny zámer pána ministra podporím, takže jeho podporu má takisto aj u mňa. Ďakujem.
Žiga, Peter, podpredseda NR SR (2024-06-11):
Prezentujme sa a hlasujme. (Hlasovanie.) 140 prítomných, 78 za, 62 proti. Konštatujem, že Národná rada po opätovnom prerokovaní schválila novelu zákona č. 284/2014 Z. z. o Fonde na podporu umenia, vrátenú prezidentkou Slovenskej republiky. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle, tlač 353. Dávam slovo členovi výboru pre obranu a bezpečnosť poslancovi Michalovi Bartekovi, aby hlasovanie uviedol. Nech sa páči, pán poslanec. (Hlasovanie o návrhu uznesenia k návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 353.)
Laššáková, Jana, podpredsedníčka NR SR (2015-02-05):
Áno, dobre. Takže prajem vám, prerušujem rokovanie, prajem vám všetkých pekný večer, dobrú noc a budeme zajtra ráno pokračovať a pán poslanec Fecko dokončí svoje vystúpenie. (Prerušenie rokovania o 19.02 hodine.)
Drucker, Tomáš, minister zdravotníctva SR (2016-04-27):
Nemôžem byť spokojný s tým, že eHealth ešte dnes nemáme plne v prevádzke. Však v programovom vyhlásení vlády deklarujeme cieľ plné nasadenie eHealthu v roku 2017. Aj týmto návrhom zákona chcem deklarovať, že do 31. 12. 2017 bude projekt nasadený. Osobne projekt eHealth poznám, pretože som v roku 2010 a ´11 pôsobil ako odborný konzultant na vtedajšie posúdenie projektu. A verím, že aj intenzívnym krízovým riadením tohto projektu sa nám podarí úspešne tento projekt plnohodnotne nasadiť v stanovenom termíne. Zároveň mi dovoľte vás informovať, že na návrh predsedu Výboru Národnej rady Slovenskej republiky pre zdravotníctvo prijal alebo schválil dnes výbor jednomyseľne poslanecký prieskum výboru v Národnom centre zdravotníckych informácií s cieľom preskúmať pripravenosť projektu eHealth. Dovoľte mi vás zároveň aj upozorniť, že predkladaný návrh zákona rieši problematiku zmeny zákonných termínov... (Prerušenie vystúpenia predsedajúcim.)
Blanár, Juraj, podpredseda NR SR (2023-06-13):
Nech sa páči. Na vaše vystúpenie evidujem tri faktické poznámky. Pán poslanec Galek ako prvý.
Glváč, Martin, podpredseda NR SR (2019-05-20):
Ďakujeme pekne. S faktickou poznámkou nikto. Ďalšia v rozprave, pani poslankyňa Žitňanská. Nie je v sále. Tým pádom vyhlasujem rozpravu za skončenú. Nech sa páči, pani ombudsmanka, chcete zaujať stanovisko? Nie. Pán spravodajca? Nie. Prerušujem rokovanie o tomto bode programu. A budeme pokračovať Správou o výsledkoch kontrolnej činnosti Najvyššieho kontrolného úradu Slovenskej republiky za rok 2018 . Správa má tlač 1400 a správa výboru má tlač 1400a. Prosím predsedu tohto úradu Karola Mitríka, aby správu uviedol.
Viskupič, Jozef, poslanec NR SR (2013-10-16):
Ďakujem. Ja by som povedal, že takisto sa teším každému turistovi, ktorý je zo zahraničia, ale nie je to len o turistoch zo zahraničia, ale aj každému turistovi, ktorý sa vyberie na turistiku aj u nás, lebo turistika nie je len medzinárodná, ale aj regionálna, nadregionálna, štátna, celoštátna a podobne. To je prvý moment. A druhý moment. Takisto si myslím a pripájam sa k tomu, že SMER sa vydal nejakou zvláštnou hrou s obyvateľmi Slovenskej republiky a občanmi. A to ja evidujem len za posledné obdobie, že pri téme doprivatizácie SPP a darovania ziskových častí J&T to zabalil do ceny plynu. Podpora turistického ruchu (resp. dva milióny rozdané zase opäť kamarátom) je zabalená do podpory cestovného ruchu. Ďalej tu nasleduje bod o Audiovizuálnom fonde, kde na kultúrnom výbore sme sa dozvedeli, že jediná podmienka, že filmár, ktorý sa rozhodne na území Slovenskej republiky natáčať film, musí preinvestovať 2 milióny eur, odpadá a už rozhodne len sám pán minister a zase to dostane nejaký kamarát a opäť je to zabalené do ceny, do podpory natáčania filmov na slovenskom území alebo podpory slovenskej kinematografie. Prosím vás, toto budeme stále a trpezlivo rozbaľovať, lebo sú to len marketingové hry na podporu cestovného ruchu, podporu slovenskej kinematografie alebo cien plynu. A nečudujte sa a nehnevajte sa, že niekto vystúpi proste aj nejakým spôsobom emotívnejšie, lebo je to falošná hra. Ďakujem.
Petrák, Ľubomír, poslanec NR SR (2010-09-09):
Ďakujem pekne za slovo. Vážený pán kolega, tie vaše slová, ktoré ste povedali, ste snáď nemysleli vážne. Celé obdobie vášho vládnutia bola jedna prechádzka, ktorá znamenala metódu pokusov a omylov. Keď ste robili dôchodkovú reformu, vôbec ste nevedeli, čo nastavujete. Keď ste išli schvaľovať parametre 2. piliera alebo pomer odvodov do 1. a 2. piliera, ešte pred rokovaním vlády boli úplne iné čísla, ako ste na rokovaní vlády schválili. Ja neviem, o čom rozprávate, lebo počas vášho ministrovania ste nevedeli, čo máte robiť. A po štyroch rokoch ste zrazu došli osvietený a idete tu hovoriť o tom, ako ste to mali krásne namaľované. Ak hovoríte o tom, že ten systém je dobre nastavený, jednoznačne klamete, ak hovoríme o tom, kde chýbajú finančné prostriedky, tak už pri zavádzaní 2. piliera sa hovorilo, že transformačné náklady na reformu dôchodkového systému budú stáť niekde 600 mld. až 800 mld. Sk, pričom sa na tieto účely vyčlenilo nejakých smiešnych 65 mld. Sk. Kde ste dobre nastavili tento systém? Neklamte, prosím vás.
Bugár, Béla, podpredseda NR SR (2017-05-17):
Ďakujem. Otváram všeobecnú rozpravu a pýtam sa, že okrem navrhovateľa, kto sa hlási do rozpravy? (Reakcia predkladateľa.) Pán poslanec, nie ste prvý rok poslancom. Viete, že keby boli písomné, musia to doniesť vtedy, keď začneme rokovať o tomto bode. Nakoľko mi nič nedoniesli, predpokladám, že takže nikto sa nehlási do rozpravy. Uzatváram možnosť sa prihlásiť. A nech sa páči, samozrejme, máte slovo, ako spravodajca ste sa prihlásili. Áno, do rozpravy.
Pčolinský, Peter, doterajší podpredseda NR SR (2023-10-25):
Pani poslankyňa Martina Holečková.
Bugár, Béla, podpredseda NR SR (2018-06-20):
Nech sa páči, prezentujme sa a hlasujme o prvom návrhu pána poslanca Dostála. (Hlasovanie.) Prítomných 143, za 30, proti 44, zdržalo sa 68 poslancov, 1 nehlasoval. Návrh nebol schválený. Nech sa páči, ďalší.
Laššáková, Jana, podpredsedníčka NR SR (2013-09-19):
Vyhlasujem všeobecnú rozpravu za skončenú. Pán navrhovateľ chce zaujať stanovisko, nech sa páči.
Blanár, Juraj, podpredseda NR SR (2022-10-19):
Ďakujem, pán spravodajca. Otváram všeobecnú rozpravu, do ktorej som dostal jedinú prihlášku, predseda výboru finančného Marián Viskupič, ktorý nie je v rokovacej sále, takže mu prepadáva poradie po prvýkrát a po druhýkrát stráca úplne možnosť vystúpiť. A pristupujem k možnosti prihlásiť sa ústne do rozpravy, vážené panie poslankyne, páni poslanci. Pán predseda hospodárskeho výboru Kremský – jediný. Ak nikto viac, uzatváram možnosť prihlásiť sa ústne. Pán predseda výboru, máte slovo.
M. Číž, podpredseda NR SR: (2007-02-06):
Môžete sa prihlásiť, pán poslanec, ak chcete. (Odpoveď z pléna.) Ďakujem pekne. Nech sa páči, pán poslanec, s reakciou na faktickú poznámku.
Érsek, Árpád, minister dopravy a výstavby SR (2019-05-10):
Ďakujem za slovo. Dovoľte mi, aby som z poverenia vlády Slovenskej republiky uviedol v druhom čítaní na dnešné rokovanie Národnej rady Slovenskej republiky návrh zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a doplňujú niektoré zákony. Návrh zákona sa zameriava na zníženie pokút udelených v rámci rozkazového konania, rozkazného konania, za delikt neúhrady mýta a delikt nesprávneho nastavenia počtu náprav v palubnej jednotke, pričom dôjde k nedoplatku mýta. Návrhom sa ďalej reaguje na potrebu úpravy elektromobilov v oblasti výberu mýta, a to tak, že tieto vozidlá sa zaraďujú do najekologickejšej nižšej mýtnej sadzby. Vypúšťa sa povinnosť upravovať sadzby mýta každoročne a harmonizovaný index spotrebiteľských cien. Na úseku výboru úhrady diaľničnej známky sa zrušujú všetky obsolentné ustanovenia súvisiace s papierovou nálepkou a v správnom konaní sa vypúšťa možnosť nahlásenia údajov vodičovi, ktorý v čase porušenia povinnosti viedol vozidlo. Zákonom dochádza taktiež k potrebným legislatívno-technickým úpravám. Návrh zákona bol prerokovaný v ústavnoprávnom výbore Slovenskej republiky, výbore pre financie a rozpočet a pre hospodárske záležitosti. Ďakujem, skončil som.